Brutal Planet
Brutal Planet – dvidešimt pirmasis studijinis JAV roko muzikos atlikėjo Alice Cooper albumas, išsiskyręs gerokai sunkesne nei įprasta, muzika. Šešerių metų pauzė, sekusi po paskutinio studijinio albumo The Last Temptation pasirodymo 1994 metais, buvo ilgiausia jo muzikinėje karjeroje. Nors pradžioje buvo manoma, kad šis darbas yra ankstesniojo albumo tęsinys, pats Cooperis teigia, kad jie neturi nieko bendra. Nors albumo pasaulis yra tarsi fikcija, jame vyrauja šiuolaikinio pasaulio žiaurumai ir nusikaltimų temos: smurtas šeimoje (“Blow Me a Kiss“) arba susišaudymai mokyklose ("Wicked Young Man").